Biržų rajono savivaldybės jaunimo, su jaunimo dirbančių organizacijų ir neformalių jaunimo grupių veiklos rėmimo programos

1 priedas

**BENDRADARBIAVIMO SUTARTIS**

Data  Nr.

Vieta

Toliau pasirašiusieji [neformalios jaunimo grupės pavadinimas, adresas] (**toliau** – Grupė), atstovaujama [vardas, pavardė], ir [įstaigos, organizacijos pavadinimas, adresas, įmonės kodas], atstovaujama(s) [pareigos, vardas, pavardė], (**toliau** – Įstaiga), toliau kartu vadinamos Šalimis, sudarome šią sutartį dėl bendradarbiavimo įgyvendinant projektą [projekto pavadinimas] (**toliau** – Projektas).

**I SKYRIUS**

**SUTARTIES OBJEKTAS**

1. *Grupė* bendradarbiauja su *Įstaiga* įgyvendinant Projektą, finansuojamą pagal Biudžeto lėšų panaudojimo sutartį tarp *Įstaigos* ir Biržų rajono savivaldybės administracijos (toliau – Savivaldybė).

**II SKYRIUS**

**ŠALIŲ TEISĖS IR PAREIGOS**

2. *Įstaiga* įsipareigoja pasirašyti finansavimo sutartį su Savivaldybe.

3. *Įstaiga* sutinka, kad į jos *banko sąskaitą* [*banko pavadinimas, banko kodas, atsiskaitymo sąskaitos numeris*] būtų pervestos lėšos Projektui finansuoti.

4. *Įstaiga* įsipareigoja perduoti *Grupei* Projektui įgyvendinti būtinas lėšas, pervestas Savivaldybės, bei pateikti finansinius dokumentus, susijusius su šių lėšų pervedimu į *Įstaigos* sąskaitą, lėšų panaudojimu, lėšų išėmimu iš sąskaitos, lėšų likučiu Projekto įgyvendinimo laikotarpio pabaigoje.

5. *Įstaiga* sutinka laikytis Biržų rajono savivaldybės jaunimo, su jaunimu dirbančių organizacijų ir neformalių jaunimo grupių veiklos rėmimo programos ir Biudžeto lėšų panaudojimo sutartyje nustatytos lėšų pervedimo tvarkos ir lėšų panaudojimo sąlygų (jei pasirašoma sutartis).

6. *Įstaiga* sutinka prisiimti įsipareigojimus Savivaldybei, numatytus Biržų rajono savivaldybės jaunimo, su jaunimu dirbančių organizacijų ir neformalių jaunimo grupių veiklos rėmimo programoje ir (ar) Biudžeto lėšų panaudojimo sutartyje (jei pasirašoma sutartis), susijusius su gautų lėšų pervedimu, atsiskaitymu už gautų lėšų panaudojimą bei Projekto vykdymą.

7. *Įstaiga* turi teisę reikalauti iš *Grupės* dokumentų, reikalingų *Įstaigos* įsipareigojimams Savivaldybei vykdyti.

8. *Grupė* įsipareigoja įgyvendinti Projektą pagal pateiktą paraišką ir patikslinta veiklos planą.

9. *Grupė* įsipareigoja naudoti *Įstaigos* jai perduotas lėšas Biržų rajono savivaldybės jaunimo, su jaunimu dirbančių organizacijų ir neformalių jaunimo grupių veiklos rėmimo programos konkurso tvarką.

10. *Grupė* įsipareigoja pateikti *Įstaigai* tuos jos turimus dokumentus, kurie yra būtini, kad *Įstaiga* galėtų vykdyti savo įsipareigojimus Savivaldybei.

11. *Grupė* turi teisę reikalauti *Įstaigos*, jog pastaroji leistų *Grupei* naudotis lėšomis, būtinomis Projektui įgyvendinti.

**III SKYRIUS**

**SUTARTIES GALIOJIMAS**

12. Ši Sutartis įsigalioja *Įstaigai* pasirašius Biudžeto lėšų naudojimo sutartį su Savivaldybe ar patikslinus Savivaldybės biudžetą, *Įstaigai* skirtus asignavimus. Projekto įgyvendinimo laikotarpis baigiasi, kai visiškai įvykdomi įsipareigojimai.

**IV SKYRIUS**

**ŠALIŲ ATSAKOMYBĖ**

13. Jei kuri nors iš Šalių nevykdo šios Sutarties ar ją nutraukia, ji atsako tretiesiems asmenims pagal prievoles, atsiradusias dėl Projekto įgyvendinimo taip, kaip ji atsakytų, jei ši Sutartis galiotų.

**V SKRYIUS**

**ASMENS DUOMENŲ APSAUGA**

14. Kiekviena Šalis kitos Šalies pateiktus jos darbuotojų, įgaliotų asmenų, subrangovų darbuotojų ar kitų atstovų, taip pat kitų asmenų duomenis tvarkys šios Sutarties vykdymo, teisėto intereso siekiant pareikšti ar apsiginti nuo ieškinių ar kitų reikalavimų, o taip pat siekiant įvykdyti Šaliai taikomuose teisės aktuose numatytas pareigas, tikslais bei juos atitinkančiais teisiniais pagrindais.

15. Kiekviena Šalis kitos Šalies pateiktus 14 punkte nurodytus asmens duomenis saugos visą Sutarties galiojimo laikotarpį, o taip pat po jos pasibaigimo – tiek, kiek būtina pareikšti ar apsiginti nuo ieškinių ar kitų reikalavimų, įvykdyti Šaliai taikomuose teisės aktuose numatytas pareigas.

16. Kiekviena Šalis kitos Šalies pateiktus 14 punkte nurodytus asmens duomenis gali teikti šiems duomenų gavėjams: techninės ir programinės įrangos, naudojamos asmens duomenų tvarkymui, ir su tuo susijusių paslaugų teikėjams, Šalies naudojamų informacinių ir ryšių technologijų priežiūrą ir aptarnavimą vykdantiems paslaugų teikėjams, kitiems duomenų gavėjams, kuriems asmens duomenys turi būti teikiami vadovaujantis Šaliai taikomais teisės aktų reikalavimais. *Grupė* šios Sutarties 14 punkte nurodytus *Įstaigos* pateiktus asmens duomenis gali teikti asmenims, kuriuos jis turi teisę pasitelkti šios Sutarties vykdymui.

17. Kiekviena Šalis įsipareigoja visus fizinius asmenis, kurių asmens duomenis perduoda kitai Šaliai, tinkamai informuoti apie jų asmens duomenų perdavimą. Pateikiama informacija turi apimti: kitos Šalies, kaip duomenų valdytojo, tapatybę ir kontaktinius duomenis, asmens duomenų tvarkymo tikslus, asmens duomenų kategorijas, tvarkymo teisinį pagrindą, saugojimo laikotarpį, duomenų gavėjus kaip nurodyta šios sutarties 14–16 punktuose, ir pagal Bendrąjį duomenų apsaugos reglamentą (ES) 2016/679 turimas teises.

**VI SKYRIUS**

**KITOS NUOSTATOS**

18. Ši Sutartis yra sudaroma dviem egzemplioriais: po vieną kiekvienai šaliai.

|  |  |
| --- | --- |
| **Šalių rekvizitai:****Įstaigos pavadinimas** | **Grupės pavadinimas** |
| Įstaigos pavadinimas:Kodas:Adresas:Telefonas:\_\_\_\_\_\_\_\_\_\_\_\_\_\_\_\_\_\_\_\_\_ (vardas, pavardė)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A. V. | Adresas:Telefonas:\_\_\_\_\_\_\_\_\_\_\_\_\_\_\_\_\_\_\_\_\_ (vardas, pavardė)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A. V. |